*Tämä artikkeli käsittelee kuntaa. Savukoski-nimisiä henkilöitä on lueteltu sivulla Savukoski (sukunimi).*

**Savukoski** on Suomen kunta, joka sijaitsee Lapin maakunnan itäosassa. Kunnassa asuu 978 ihmistä ja sen pinta-ala on 6 496,57 km², josta 56,56 km² on vesistöjä. Väestötiheys on Suomen kunnista alhaisin, vain 0,15 asukasta/km². Savukosken naapurikunnat ovat Pelkosenniemi, Salla ja Sodankylä.

Maantiede ja luonto
-------------------

Savukosken taajama sijaitsee kunnan lounaisrajan lähellä. Kunnan likimain suorakaiteen muotoista aluetta (noin 70 km × 100 km) halkovat Kemijoki ja sen sivuhaarat. Kunnan itäisin osa puolestaan kuuluu Venäjän puolelle laskevan Nuorttijoen vesistöalueeseen. Tyypillinen maisema on erämaata, jossa on suuria suoalueita ja yksittäisiä tuntureita.

Kunnan pinta-alasta kolmasosa on erilaisia luonnonsuojelualueita. Savukosken pohjoisosaan ulottuvat Sodankylän puolelta Urho Kekkosen kansallispuisto ja Sallan puolelta Värriön luonnonpuisto. Savukoskella sijaitsee myös Maltion luonnonpuisto.

Savukosken suurimmat järvet ovat Arajärvi, Kiurujärvi, Iso Akanjärvi ja Värriöjärvi. Ne sijaitsevat kunnan länsiosassa. Useimmat Savukosken järvet kuuluvat Kemijoen vesistöön. Savukosken pohjoisosassa sijaitsee muinaisen jääjärven jäännös, Loitsana, jonka lähellä on kivikautinen asuinpaikka.

Savukosken koillisrajalla Suomen ja Venäjän rajalla sijaitsee suomalaisen perinteen mukaan Joulupukin asuinpaikka Korvatunturi. Korvatunturi oli Suomen itärajan läntisin kohta vuosina 1920–1940. Savukosken korkein maastonkohta ja samalla kunnan pohjoisin piste on Sodankylän kunnanrajan ja valtakunnanrajan yhtymäkohdassa oleva Talkkunapää.

Savukoskella sijaitsee Äteritsiputeritsipuolilautatsijänkä-niminen suoalue, jolla on pisin suomenkielinen paikannimi.

Lapin liiton mukaan Savukoski on Suomen harvimmin asuttu kunta.

### Kyliä

Hihnavaara, Kuosku, Lunkkaus, Martti, Rovala, Ruuvaoja, Nousu, Savukoski, Seitajärvi, Tanhua, Viitaranta, Värriö.

### Taajamat

Vuoden 2022 lopussa Savukoskella oli 988 asukasta, joista 369 asui taajamassa, 607 haja-asutusalueilla ja 12:n asuinpaikat eivät olleet tiedossa. Savukosken taajama-aste on 37,8 %.

Kunnassa on vain yksi taajama, Savukosken kirkonkylä.

Ilmasto
-------

Savukoskella kylmin kuukausi on tammikuu ja lämpimin heinäkuu. Lämpöennätys 30,4 °C on vuodelta 1988, kylmyysennätys −47,3 °C taas vuodelta 1999.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Savukosken ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | −8,4 | −8,0 | −2,1 | 3,9 | 10,5 | 16,9 | 20,1 | 17,0 | 10,9 | 2,6 | −2,9 | −5,9 | **ka.** | **4,6** |
| Vrk:n ka. alin lämpötila (°C) | −17,0 | −16,9 | −12,8 | −5,9 | 0,6 | 6,5 | 9,8 | 7,5 | 3,0 | −2,7 | −8,7 | −13,4 | **ka.** | **−4,2** |
| Vrk:n keskilämpötila (°C) | −12,4 | −12,1 | −7,3 | −0,9 | 5,5 | 11,6 | 14,7 | 11,9 | 6,7 | 0,0 | −5,6 | −9,4 | **ka.** | **0,2** |
|  |
| Sademäärä (mm) | 40 | 34 | 33 | 32 | 45 | 64 | 81 | 63 | 57 | 56 | 44 | 43 | **Σ** | **592** |
|  |
| Sadepäivät (d) | 11 | 10 | 8 | 7 | 9 | 10 | 12 | 9 | 9 | 11 | 11 | 12 | **Σ** | **119** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

−8,4|  |
| --- |
| −17,0 |

 | 

−8,0|  |
| --- |
| −16,9 |

 | 

−2,1|  |
| --- |
| −12,8 |

 | 

3,9|  |
| --- |
| −5,9 |

 | 

10,5|  |
| --- |
| 0,6 |

 | 

16,9|  |
| --- |
| 6,5 |

 | 

20,1|  |
| --- |
| 9,8 |

 | 

17,0|  |
| --- |
| 7,5 |

 | 

10,9|  |
| --- |
| 3,0 |

 | 

2,6|  |
| --- |
| −2,7 |

 | 

−2,9|  |
| --- |
| −8,7 |

 | 

−5,9|  |
| --- |
| −13,4 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 40  | 34  | 33  | 32  | 45  | 64  | 81  | 63  | 57  | 56  | 44  | 43  |

**Lähde:** Tilastoja Suomen ilmastosta ja merestä 1991-2020 |

Historia
--------

Savukosken keskustaa Sallan suuntaan
Savukoskella on ollut saamelaisasutusta esihistoriallisesta ajasta 1700-luvulle saakka. Savukosken kunta perustettiin keisarillisen senaatin päätöksellä vuonna 1916. Sitä ennen Savukoski oli osa Sodankylää. Vuonna 1922 tapahtuneen niin sanotun läskikapinan operaatiot ulottuivat myös Savukosken alueelle. Neuvostoliiton partisaanit hävittivät jatkosodan loppuvaiheissa kesällä 1944 silloisen Seitajärven kylän. Paikalle on pystytetty iskussa surmansa saaneiden kyläläisten muistomerkki.

Hallinto
--------

Savukosken kunnanjohtaja vuodesta 2014 on Antti Mulari. Vuonna 2021 Mulari jäi virkavapaalle ja hänen viransijaisekseen valittiin Eeva-Maria Maijala.

Kunnanvaltuustossa on 13 paikkaa, joista kuusi on keskustan hallussa kaudella 2021–2025. Kokoomuksella on neljä paikkaa, perussuomalaisilla kaksi paikkaa ja vasemmistoliitolla yksi paikka.

Talous
------

Suurimmat työnantajat olivat vuonna 2005 Savukosken kunta, Pelkosenniemen–Savukosken kansanterveystyön kuntayhtymä, Metsähallitus ja Korvatunturin Marja Oy.

Vuonna 2016 eniten yhteisöveroa maksaneet yritykset olivat metsäkoneyritys A & L Harju Oy, Liesijoen Yhteismetsä ja sahatavara- ja arvopaperikauppaa tekevä L Mattila Oy.

Kunnan alueelta on löydetty fosfaattia vuonna 1966. Soklin kaivoksen kaivospiirilupa myönnettiin 2016, valtuusto hyväksyi Soklin kaivoksen asemakaavan toukokuussa 2017. Kaivosyhtiö Yaran on päätettävä 2021 mennessä avaako se kaivoksen.

Porotalous on merkittävä elinkeino, poroja on kymmenen kertaa enemmän kuin ihmisiä. Savukoski onkin manner-Suomen toiseksi alkutuotantovaltaisin kunta Lestijärven jälkeen: 41 prosenttia kunnan työvoimasta sai vuonna 2015 elantonsa maa-, metsä- ja kalataloudesta. Savukoskella naisten mediaanipalkka oli vuoden 2017 verotuksessa 1,65-kertainen miesten mediaanipalkkaan verrattuna. Naiset ansaitsivat miehiä enemmän 38 muussakin kunnassa, joista useimmat ovat Pohjois-Suomessa, syinä etenkin miesten suuri osuus alkutuotannossa ja naisten suuri osuus korkeaa koulutusta vaativissa ammateissa.

Savukosken pohjoisosassa Nuorttijoen varrella sijaitsi vuosina 1912–1918 Kemi Oy:n silloisen metsäpäällikön Hugo Richard Sandbergin johtama Suomen ensimmäinen suuri konesavotta. Sandberg hankki työmaalle Yhdysvalloista kaksi telaketjuilla varustettua höyryveturia, joilla vedettiin työmaalta hakatut tukit Kemijoen varteen uitettaviksi Kemiin. Toinen vetureista on entisellä työmaalla Tulppiossa ja toinen Lapin metsämuseossa Rovaniemellä.

Savukoskella järjestetään vuosittain pääsiäisenä Kuivalihamarkkinat.

Väestönkehitys
--------------

Seuraavassa kuvaajassa on esitetty kunnan väestönkehitys viiden vuoden välein vuodesta 1975 lähtien. Käytetty aluejako on 1.1.2023 tilanteen mukainen.


| Savukosken väestönkehitys 1975–2020 |
| --- |
| Vuosi |  |  | Asukkaita |  |
| 1975 |    | 1 961 |
| 1980 |    | 1 931 |
| 1985 |    | 1 881 |
| 1990 |    | 1 774 |
| 1995 |    | 1 660 |
| 2000 |    | 1 472 |
| 2005 |    | 1 303 |
| 2010 |    | 1 179 |
| 2015 |    | 1 061 |
| 2020 |    | 1 009 |
| Lähde: Tilastokeskus. |

Sivistys- ja kulttuuritoiminta
------------------------------

### Oppilaitokset

Savukoskella esi- ja perusopetusta annetaan Korvatunturin koulussa (luokka-asteiden 0-9 yhtenäiskoulu). Samassa kiinteistössä (Sauherrantie 23B) toimii myös toisen asteen yleissivistävää opetusta antava Savukosken lukio.

### Kirjasto

Savukosken kirjasto sijaitsee Korvatunturin koulun naapurina (Sauherrantie 23C). Hallinnollisesti Savukosken kirjasto on eräs Pelkosenniemen, Savukosken ja Sodankylän kuntien yhteisen kirjastolaitoksen eli Sompion kirjaston yksi toimipiste. Savukosken kirjasto kuuluu Sompion kirjaston kautta myös Lapin kirjaston nimellä tunnettuun seudulliseen kirjastokimppaan.

Uskonnolliset yhteisöt
----------------------

Suomen evankelis-luterilaisen kirkon seurakunnista Savukoski kuuluu Pelkosenniemen seurakuntaan. Seurakunta toimii myös Pelkosenniemen kunnan alueella. Entinen Savukosken seurakunta liitettiin Pelkosenniemen seurakuntaan vuonna 1931.

### Herätysliikkeet ja ortodoksinen kirkko

Kirkon sisäisistä herätysliikkeistä paikkakunnalla toimii vanhoillislestadiolaisuus, jolla on paikkakunnalla Savukosken rauhanyhdistys. Lestadiolaisuuden arvellaan tulleen paikkakunnalle ylimuoniolaisen saarnamiehen Heikki Parkajoen vuonna 1868 tekemän saarnamatkan seurauksena. Juhani Raattamaan vieraillessa paikkakunnalla 1876 toimi Herralan talo seurapaikkana. Raattamaa vieraili Savukoskella myös vuosien 1882–1884 laajan Koillis-Pohjanmaan matkansa yhteydessä. Suomen ortodoksisen kirkon seurakunnista Savukosken alueella toimii Pohjois-Suomen ortodoksiseen seurakuntaan kuuluva Lapin ortodoksinen kappeliseurakunta.

Tunnettuja savukoskelaisia
--------------------------

* Aleksi Hihnavaara (1882–1938) eli Mosku
* Albert Ikäheimo (1904–1989) eli Karhu-Alpi, karhunkaataja
* Juha Julkunen (s. 1968 tai 1969), umpihankihiihtäjä
* Eeva-Maria Maijala (s. 1967), kansanedustaja
* Tyyne Martikainen (s. 1931), kirjailija
* Markus Mustajärvi (s. 1963), kansanedustaja

#### Muita henkilöitä

* Joulupukki

Katso myös
----------

* Luettelo Savukosken julkisista taideteoksista ja muistomerkeistä

Lähteet
-------

1. 1 2  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
2. 1 2  Väkiluku kasvoi eniten Uudellamaalla vuonna 2023  31.12.2023. Tilastokeskus. Viitattu 26.1.2024.
3. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
4. ↑  Väestörakenne  26.5.2022. Tilastokeskus. Viitattu 12.9.2023.
5. ↑  Kuntien ja seurakuntien tuloveroprosentit vuonna 2024  22.11.2023. Verohallinto. Viitattu 23.1.2024.
6. 1 2  Kuivas, Eeva: Eeva-Maria Maijala Savukosken vs. kunnanjohtajaksi *Yle Uutiset*.  13.7.2021. Viitattu 10.2.2023.
7. 1 2  Kuntavaalit 2021, Savukoski Oikeusministeriö. Viitattu 10.2.2023.
8. ↑  Savukoski. Järviwiki. Viitattu 18.9.2021.
9. ↑  Kaivos uhkaa tuhota 10 000 vuotta vanhat asuinpaikat *Yle.fi*. Yleisradio.
10. ↑
11. ↑  Taajama-aste alueittain, 2022 Tilastokeskus. Viitattu 6.4.2024.
12. ↑  Taajama- ja haja-asutusalueväestö iän ja sukupuolen mukaan kunnittain, 2022 Tilastokeskus. Viitattu 6.4.2024.
13. ↑  Taitto\_TUULET KORJATTU.indd *helda.helsinki.fi*. Viitattu 14.2.2019.
14. ↑  Savukosken historiaa *www.savukoski.fi*. Viitattu 11.11.2011.
15. ↑
16. ↑  Ulkuniemi, Ilkka: Antti Mulari Savukosken kunnanjohtajaksi *Yle*.  25.6.2014. Viitattu 28.1.2018.
17. ↑  Faktoja Savukoskesta *Savukosken kunta*. Viitattu 7.2.2018.
18. ↑  Alueen Savukoski yhteisöverotiedot *Yle*. Viitattu 28.1.2018.  (tietoja myös yritysten kotisivuilta)
19. ↑  Savukosken valtuusto hyväksyi Sokli-kaavan äänin 11-5 *Yle*.  16.5.2017. Viitattu 28.1.2018.
20. ↑  Kuntalehti selvitti: Mitkä kunnat ovat vain yhden työnantajan ja toimialan varassa? *Kuntalehti*.  26.1.2018. Viitattu 20.6.2018.
21. ↑  Vihavainen, Suvi ym.: Tässä Suomen kunnassa naisen euro on 218 senttiä – Katso, millaiset tuloerot kotikuntasi miehillä ja naisilla on *Helsingin Sanomat*.  14.5.2019. Viitattu 14.5.2019.  (Tilaajille.)
22. ↑  Mitä-Missä-Milloin, Kansalaisen vuosikirja 1961, s. 197. Helsinki: Otava, 1960.
23. ↑  Väestö iän (1-v.) ja sukupuolen mukaan alueittain, 1972-2022 Tilastokeskus. Viitattu 6.4.2024.
24. ↑  Esi- ja perusopetus Savukosken kunta, savukoski.fi. Viitattu 31.5.2020.
25. ↑  Savukosken lukio Savukosken kunta, savukoski.fi. Viitattu 31.5.2020.
26. ↑  Kirjasto Savukosken kunta, savukoski.fi. Viitattu 31.5.2020.
27. ↑  Savukosken toimipiste (Sompion kirjasto) *kirjastot.fi*. Viitattu 31.5.2020.
28. ↑  Savukosken kirjasto Sompion kirjasto, sompionkirjasto.fi. Viitattu 31.5.2020.
29. ↑  Tietoa Lapin kirjastosta Lapin kirjasto, lapinkirjasto.finna.fi. Viitattu 31.5.2020.
30. ↑  Yhteystiedot - Suomen evankelis-luterilainen kirkko evl.fi.  Arkistoitu 23.8.2018. Viitattu 23.8.2018.
31. ↑  Rauhanyhdistykset *rauhanyhdistys.fi*. Viitattu 26.6.2011.
32. ↑  Lohi, Seppo: *Pohjolan kristillisyys. Lestadiolaisuuden leviäminen Suomessa 1870–1899.*, s. 139–140. Oulu: Suomen Rauhanyhdistysten Keskusyhdistys ry, 1997. ISBN 951-8940-69-X.
33. ↑  Mihin seurakuntaan kuulun? Suomen ortodoksinen kirkko. Viitattu 30.3.2024.

Aiheesta muualla
----------------

* Kuvia tai muita tiedostoja aiheesta **Savukoski** Wikimedia Commonsissa

* Savukosken kunnan kotisivu
* Tilastokeskus – Savukosken avainluvut
* Savukosken kartta (Arkistoitu – Internet Archive)
* O. Hytönen : Kerran Savukoskestakin, Kemin-Lapin kirkottomasta pitäjästä, Helsingin Sanomat, 26.11.1939, nro 320, s. 25, Kansalliskirjaston digitaaliset aineistot
* O. Hytönen : Kerran Savukoskestakin, osa II, Helsingin Sanomat, 03.12.1939, nro 327, s. 7, Kansalliskirjaston digitaaliset aineistot

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Lapin maakunnan kunnat |
| --- |
|  |
| Nykyiset kunnat | 
* Enontekiö
* Inari
* Kemi
* Kemijärvi
* Keminmaa
* Kittilä
* Kolari
* Muonio
* Pelkosenniemi
* Pello
* Posio
* Ranua
* Rovaniemi
* Salla
* Savukoski
* Simo
* Sodankylä
* Tervola
* Tornio
* Utsjoki
* Ylitornio

 |
|  |
| Entiset kunnat | 
* Alatornio
* Karunki
* Kemijärven maalaiskunta
* Rovaniemen maalaiskunta
* (Kemin maalaiskunta)

 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Israel
* Suomi (KANTO)
* Yhdysvallat

 |
|  |
| Maantieteelliset | 
* MusicBrainz area

 |
|  |
| Henkilöt | 
* Yle
* Uppslagsverket Finland

 |

 |